Faras (Para)
Faras (port. Faro) – miestas ir savivaldybė Brazilijos šiaurėje, Paros valstijoje, 225 km į vakarus nuo Santareno. Išsidėstęs Njamundos išplatėjimo kairiajame krante, 3 km nuo saloje esančios Njamundos gyvenvietės. Upių uostas. Kelias į Tera Santą. Savivaldybės plotas – 11 771 km², gyventojų skaičius – 6949 (2021 m.). Kitos didesnės gyvenvietės: Nova Marakananas, Ubinas, Ilja Segunda.